මේ මහකැබිලිත්ත ගමන සැබැවින්ම දුෂ්කරය. වියළී ගිය මහ පොළොවේ ගැටෙන ට්‍රැක්ටරයේ ඉදිරිපස සහ පසුපස ටයර්වලින් නිකුත් වන දුහුවිලි ඇඟ පුරාමය. වැඩි දෙනෙක් කොටියාගල සිට මහ කැබිලිත්ත දක්වා යනවිටත් ආපසු එනවිටත් මේ දුහුවිලි ආඝ්‍රාණය නොවන්නට මුඛවාඩම් පැලඳ ගනිති. ට්‍රැක්ටර් ටේලරයේ ගැස්සි ගැස්සී වාඩි වී යන එන ගමනේ සමහරු කාඩ් සූදු සෙල්ලම් කරමින් ද, තව සමහරු ගී ගයමින් ද යති. එති. ඒ ගීත මෙවැනි ගමනකට සුදුසුදැයි සැක සිතේ. ඇතැම් නඩවල තරුණ තරුණියන්ය. මෙවැනි ක්‍රියාකාරකම් දැකගත හැක්කේ එවැනි පිරිස් වෙතිනි. එසේ නමුදු ඉතාම සංයමයකින් යනෙන තරුණ කණ්ඩායම් ද දුටිමි. ඔවුන් තුළ තිබුණේ වැඩිහිටියන්ටත් නොමැති වූ සංයමයකි. ඔවුන් දේව භක්තියකින් මහකැබිලිත්තට යන බව පැහැදිලි විය.
සැබවින්ම දුෂ්කර වන්නේ කුමන ගමනද?
මහකැබිලිත්ත ගමන